న్యూఢిల్లీ, ఏప్రిల్ 3: కేంద్ర మాజీ ఆర్థిక మంత్రి చిదంబరం మెడకు ఎయిర్సెల్-మ్యాక్సిస్ కుంభకోణం ఉచ్చు బిగుసుకుంటోంది. యూపీఏ ప్రభుత్వంలో మన్మోహన్సింగ్, ప్రణబ్ ముఖర్జీల తర్వాత అత్యంత ముఖ్యుడిగా వెలుగొందిన చిదంబరం ఆర్థిక మంత్రి హోదాలో మ్యాక్సిస్ అనే మలేసియన్ కంపెనీకి అనుకూలంగా అడ్డగోలు నిర్ణయాలు తీసుకున్నారన్నది అభియోగం. భారతీయ కంపెనీ ఎయిర్సెల్లో 100% వాటాలను మ్యాక్సిస్ కొనుగోలు చేసేందుకు విదేశీ పెట్టుబడుల ప్రోత్సాహక బోర్డు 2006లో అనుమతించింది.నాటి బోర్డు అనుమతిలో అప్పటి ఆర్థిక మంత్రి చిదంబరం పాత్రపై దర్యాప్తు చేస్తున్నట్లు సీబీఐ సోమవారం సుప్రీంకోర్టుకు నివేదించింది. ఈ విషయాన్ని పిటిషనర్, బీజేపీ ఎంపీ సుబ్రమణ్యస్వామికి కూడా చెప్పామని వెల్లడించింది. ఈ సందర్భంగా ప్రధాన న్యాయమూర్తి జస్టిస్ జె.ఎస్.ఖేహర్, జస్టిస్ డి.వై.చంద్రచూడ్లతో కూడిన ధర్మాసనం విచారణను మే 2కు వాయిదా వేసింది. అప్పటిలోగా పై కేసులో స్థాయీ నివేదికను అందజేయాలని సీబీఐని ఆదేశించింది. మరోపక్క ఈ కుంభకోణంలో చిదంబరం తనయుడు కార్తి లబ్ధి పొందిన లావాదేవీలపై ఎన్ఫోర్స్మెంట్ డైరెక్టరేట్(ఈడీ) తన దర్యాప్తు ఎంత వరకు వచ్చిందో వివరిస్తూ సీల్డ్ కవర్లో ధర్మాసనానికి నివేదికను సమర్పించింది. కోర్టు బయట సుబ్రమణ్యస్వామి విలేకరులతో మాట్లాడుతూ, కార్తి చిదంబరం విదేశీ ఖాతాల్లోకి మ్యాక్సిస్ నిధులు ఎలా ప్రవహించాయో వివరిస్తూ న్యాయస్థానంలో ఆధారాలను సమర్పించానని చెప్పారు.2006లో ఆర్థిక మంత్రి హోదాలో చిదంబరం నిబంధనలకు విరుద్ధంగా సొంత నిర్ణయం ద్వారా ఒప్పందానికి అనుమతించారని సుబ్రమణ్యస్వామి సుప్రీంకోర్టులో వేసిన పిటిషన్లో పేర్కొన్నారు. విదేశీ కంపెనీకి ప్రత్యక్షంగా కానీ పరోక్షంగా కానీ దేశీయ కంపెనీలో వంద శాతం వాటాలు కొనేందుకు అనుమతించడం మొదటి తప్పన్నారు. ‘‘ఆర్థిక మంత్రికి రూ.600 కోట్ల వరకే పెట్టుబడులను అనుమతించే అధికారం ఉంది. అంతకు మించితే ప్రధాని నేతృత్వంలోని ఆర్థిక వ్యవహారాల కేబినెట్ కమిటీ పరిశీలించి ఓకే చెప్పాలి. రూ.3500 కోట్ల పెట్టుబడుల ఎయిర్సెల్-మ్యాక్సిస్ వ్యవహారంపై చిదంబరం ఆర్థిక వ్యవహారాల కేబినెట్ కమిటీ పరిశీలనకు పంపకుండా సొంత నిర్ణయం తీసుకొన్నారు. ఇది రెండో తప్పు’’ అని సుబ్రమణ్యస్వామి ప్రస్తావించారు.గతవారం ఈ కేసు విచారణకు వచ్చినపుడు చిదంబరంపై చేసిన ఆరోపణలకు సంబంధించి గట్టి ఆధారాలు చూపాలని సుప్రీంకోర్టు పిటిషనర్ సుబ్రమణ్యస్వామిని ఆదేశించింది. చిదంబరానికి నోటీసులు పంపడం తమకు పెద్ద సమస్య కాదని, కుంభకోణం జరిగిందని ప్రాథమిక ఆధారం ఉందని తాము సంతృప్తి చెందాలని చెప్పింది. 600 కోట్ల వరకు అనుమతి ఇచ్చే అధికారం ఆర్థిక మంత్రికి ఉందని పేర్కొంటూ సీబీఐ దాఖలు చేసిన అభియోగపత్రాన్ని సుబ్రమణ్యస్వామి ప్రస్తావించారు. మరిన్ని గట్టి ఆధారాలను సమర్పిస్తానని చెప్పారు. ఎయిర్సెల్-మ్యాక్సిస్ కేసులో ఇప్పటికే ప్రత్యేక కోర్టు అప్పటి టెలికం మంత్రి దయానిధి మారన్, ఆయన సోదరుడు కళానిధి మారన్లను నిర్దోషులుగా ప్రకటించింది. సీబీఐ, ఈడీ చార్జిషీటుల్లో వారిపై అభియోగాలను తోసిపుచ్చింది. ఆ ఇద్దరి కేసులో తాను అప్పీలు చేయడం లేదని ఆర్థిక మంత్రిగా చిదంబరం నిర్ణయం మీదే తన అభ్యంతరమని స్వామి చెప్పారు. 2011లో ఎయిర్సెల్ మాజీ యజమాని శివశంకరన్ సీబీఐకి ఫిర్యాదు చేశారు. టెలికం మంత్రి దయానిధి మారన్ ఎయిర్సెల్కు రావాల్సిన 2జీ లైసెన్సును ఉద్దేశపూర్వకంగా ఆలస్యం చేశారని, తన కంపెనీని టి.ఆనందకృష్ణన్కు చెందిన మలేసియా సంస్థ మ్యాక్సి్సకు అమ్మాలని తీవ్రంగా ఒత్తిడి తెచ్చారని తెలిపారు. ఇందులో దయానిధి మారన్ సోదరుడు కళానిధి మారన్ హస్తం కూడా ఉన్నట్లు చెప్పారు. ఒత్తిడికి తలొగ్గి తాను ఎయిర్సెల్ను అమ్మాక లైసెన్సు మంజూరు చేశారన్నారు. సన్టీవీలోకి పెట్టుబడుల రూపంలో మారన్ సోదరులు మలేసియా కంపెనీలో ముడుపులు అందుకున్నారని ఆరోపించారు. దీనిపై సీబీఐ, ఈడీ దర్యాప్తు చేసినా వారిపై నేరాన్ని నిరూపించలేక పోయాయి. దాంతో ప్రత్యేక న్యాయస్థానం వారిపై కేసుల్ని కొట్టేసి నిర్దోషులుగా ప్రకటించింది. ఆ తీర్పును సవాలు చేయకుండానే సుబ్రమణ్యస్వామి ఈ డీల్లో అప్పటి ఆర్థిక మంత్రి చిదంబరం వివాదాస్పద పాత్రను ప్రశ్నిస్తూ సుప్రీంకోర్టును ఆశ్రయించారు.
newdhilly, epril 3: kendra maji aardhika mantri chidambaram medaku airsel-maxis kumbhakonam uchu bigusukuntondi. upa prabhutvamlo manmohansing, pranab mukharjeela tarvaata atyanta mukhyudigaa velugondina chidambaram aardhika mantri hodalo maxis ane malacian kampeneeki anukuulamgaa addagolu nirnayaalu teesukunnarannadi abhiyogam. bhaarateeya company aircello 100% vaataalanu maxis konugolu chesenduku videshee pettubadula prothsaahaka bordu 2006loo anumatinchindi.naati bordu anumatilo appati aardhika mantri chidambaram paatrapai daryaaptu chestunnatlu cbi somavaram supreenkortuku nivedinchindi. ee vishayaanni pititioner, bgfa empy subramanyaswaamiki kuudaa cheppamani velladinchindi. ee sandarbhamgaa pradhaana nyaayamuurti justis je.es.khehar, justis di.vai.chandrachudlatho kuudina dharmasana vichaarananu mee 2ku vaayidaa vesindi. appatilogaa pai kesulo sthaayee nivedikanu andajeyaalani cbin aadesinchindi. maropakka ee kumbhakonamlo chidambaram tanayudu kaarti labdhi pondina lavadevilapai enforsment directorate(eedee) tana daryaaptu entha varaku vachindo vivaristuu seald kavarlo dharmasananiki nivedikanu samarpinchindi. kortu bayata subramanyaswamy vilekarulatho maatlaadutuu, kaarti chidambaram videshee khaataalloki maxis nidhulu ela pravahinchaayo vivaristuu nyaayasthaanamlo aadhaaraalanu samarpinchaanani cheppaaru.2006loo aardhika mantri hodalo chidambaram nibandhanalaku viruddhamgaa sonta nirnayam dwara oppandaaniki anumatinchaarani subramanyaswamy supreenkortulo vesina pititionlo perkonnaru. videshee kampeneeki pratyakshamgaa cony parokshamgaa cony desheeya companylo vanda saatam vaataalu konenduku anumatinchadam modati tappannaru. ‘‘aardhika mantriki roo.600 kotla varake pettubadulanu anumatinche adhikaaram undi. antaku minchithe pradhaani netrutvamloni aardhika vyavahaaraala kabinet commity pariseelinchi oke cheppali. roo.3500 kotla pettubadula airsel-maxis vyavahaarampai chidambaram aardhika vyavahaaraala kabinet commity pariseelanaku pampakunda sonta nirnayam teesukonnaru. idhi rendo tappu’’ ani subramanyaswamy prastaavinchaaru.gatavaaram ee kesu vichaaranaku vachinapudu chidambarampai chesina aaropanalaku sambandhinchi gatti aadhaaraalu chuupaalani supreenkortu pititioner subramanyaswamini aadesinchindi. chidambaraaniki notisulu pampadam tamaku pedda samasya kaadani, kumbhakonam jarigindani praathamika aadhaaram undani taamu santrupti chendaalani cheppindi. 600 kotla varaku anumati iche adhikaaram aardhika mantriki undani perkontu cbi daakhalu chesina abhiyogapatraanni subramanyaswamy prastaavinchaaru. marinni gatti aadhaaraalanu samarpistaanani cheppaaru. airsel-maxis kesulo ippatike pratyeka kortu appati telicom mantri dayanidhi maran, aayana sodarudu kalanidhi maaranlanu nirdoshulugaa prakatinchindi. cbi, eedee chaarjisheetullo vaaripai abhiyogaalanu tosipuchindi. aa iddari kesulo taanu appeelu cheyadam ledani aardhika mantrigaa chidambaram nirnayam meede tana abhyantaramani swami cheppaaru. 2011loo airsel maji yajamani shivasankaran cbik firyaadu chesaru. telicom mantri dayanidhi maran airselku ravalsina 2jee licensunu uddesapurvakamgaa aalasyam chesarani, tana companyni ti.aanandakrishnanku chendina malesia samstha maxisku ammalani teevramgaa ottidi tecchaarani telipaaru. indulo dayanidhi maran sodarudu kalanidhi maran hastam kuudaa unnatlu cheppaaru. ottidiki taloggi taanu airselnu ammaka licensu manjuru chesaarannaaru. santiiveeloki pettubadula roopamlo maran sodarulu malesia companylo mudupulu andukunnaarani aaropinchaaru. deenipai cbi, eedee daryaaptu chesina vaaripai neraanni niroopinchaleka poyayi. daamto pratyeka nyaayasthaanam vaaripai kesulni kottesi nirdoshulugaa prakatinchindi. aa teerpunu savalu cheyakundane subramanyaswamy ee deello appati aardhika mantri chidambaram vivaadaaspada paatranu prasnistuu supreenkortunu aasrayinchaaru.